CELEX: 32006R1460
Language: sl
Date: 2006-10-02 00:00:00
Title: Uredba Komisije (ES) št. 1460/2006 z dne 2. oktobra 2006 o odstopanju od Uredbe (ES) št. 1227/2000 v zvezi s prehodno ureditvijo glede končnih dodelitev za prestrukturiranje in adaptacijo vinogradov

3.10.2006   
            
            
               SL
            
            
               Uradni list Evropske unije
            
            
               L 272/9
            
         
      UREDBA KOMISIJE (ES) št. 1460/2006
   z dne 2. oktobra 2006
   o odstopanju od Uredbe (ES) št. 1227/2000 v zvezi s prehodno ureditvijo glede končnih dodelitev za prestrukturiranje in adaptacijo vinogradov
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino (1) in zlasti člena 15 Uredbe,
   ob upoštevanju naslednjega:
   
               (1)
            
            
               Člena 16 in 17 Uredbe Komisije (ES) št. 1227/2000 z dne 31. maja 2000 o določitvi podrobnih pravil za izvajanje Uredbe Sveta (ES) št. 1493/1999 o skupni ureditvi trga za vino v zvezi z obsegom vinogradniških površin (2) določa pravila glede financiranja sheme prestrukturiranja in adaptacije.
            
         
               (2)
            
            
               V skladu s členom 16(1)(b) Uredbe (ES) št. 1227/2000 posredujejo države članice Komisiji najpozneje do 10. julija vsakega leta stroškovnik v zvezi s sistemom prestrukturiranja in adaptacije, potrjen 30. junija tekočega finančnega leta in zadevno skupno površino.
            
         
               (3)
            
            
               Člen 17(2) Uredbe (ES) št. 1227/2000 določa, da naredijo države članice stroškovnik v skladu s členom 16(1)(b) samo, če je znesek, ki so ga prijavile v skladu s členom 16(1)(a) enakovreden vsaj 75 % zneska začetne pomoči zadevne države članice. Brez stroškovnika iz člena 16(1)(b) pa se potrjeni izdatki za podporo v okviru sheme za prestrukturiranje in adaptacijo ne morejo upoštevati.
            
         
               (4)
            
            
               Nekatere države članice, za katere je vinsko leto 2005/2006 drugo leto uporabe sheme za prestrukturiranje in adaptacijo, niso mogle izplačati 75 % začetne pomoči, čeprav so potrdile določen del izdatkov. Težave so bile povezane s pomanjkanjem poznavanja pogojev sheme. Uporaba pravil iz člena 17 Uredbe (ES) št. 1227/2000, bi za te države članice povzročila prekomerno znižanje sredstev, ki so za prestrukturiranje in preusmeritev na voljo v tem finančnem letu.
            
         
               (5)
            
            
               Zato se je treba na prehodni podlagi za vinsko leto 2005/2006 tem čezmernim znižanjem izogniti z odstopanji od Uredbe (ES) št. 1227/2000, tako da se državam članicam, za katere je vinsko leto 2005/2006 drugo leto uporabe sheme za prestrukturiranje in adaptacijo, odobri izplačilo celote odobrenih proračunskih sredstev za ustrezne izdatke, ki so nastali ali so potrjeni na dan 30. junija 2006, do konca tekočega finančnega leta.
            
         
               (6)
            
            
               Podobno rešitev so uporabili leta 2002, ko so stare države članice uporabljale shemo za prestrukturiranje in adaptacijo vinogradov drugo leto in so nekatere od njih imele enake težave, kot so zdaj nastale v nekaterih državah članicah, v katerih se uporablja shema drugo leto.
            
         
               (7)
            
            
               Ker se mora ta uredba začeti uporabljati s 1. julijem 2006, mora začeti veljati na dan objave v Uradnem listu Evropske unije.
            
         
               (8)
            
            
               Ukrepi, predvideni s to uredbo, so v skladu z mnenjem Upravljalnega odbora za vino –
            
         SPREJELA NASLEDNJO UREDBO:
   Člen 1
   Pri odstopanju od člena 17(2) Uredbe (ES) št. 1227/2000 in kar zadeva finančno leto 2006, se za stroškovnik ne uporabljajo pogoji iz člena 16(1)(b) navedene uredbe za države članice, za katere je vinsko leto 2005/2006 drugo leto, ko se uporablja shema za prestrukturiranje in adaptacijo. Znesek za izdatke, sporočene Komisiji v skladu s členom 16(1)(a) in (b) te uredbe, se lahko izplača najpozneje 15. oktobra 2006.
   Člen 2
   Ta uredba začne veljati na dan objave v Uradnem listu Evropske unije.
   Uporablja se od 1. julija 2006.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 2. oktobra 2006
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 179, 14.7.1999, str. 1. Uredba, kakor je bila nazadnje spremenjena z Uredbo (ES) št. 2165/2005 (UL L 345, 28.12.2005, str. 1).
   
      (2)  UL L 143, 16.6.2000, str. 1. Uredba, kakor je bila nazadnje spremenjena z Uredbo (ES) št. 1216/2005 (UL L 199, 29.7.2005, str. 32).